CELEX: 32015D1301
Language: lv
Date: 2015-07-20 00:00:00
Title: Komisijas Īstenošanas lēmums (ES) 2015/1301 (2015. gada 20. jūlijs) par atsauces uz standartu EN 13241-1:2003+A1:2011 “Industriālo, tirdzniecības iestāžu un garāžu durvis un vārti” publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2006/42/EK

29.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 199/40
            
         KOMISIJAS ĪSTENOŠANAS LĒMUMS (ES) 2015/1301
   (2015. gada 20. jūlijs)
   par atsauces uz standartu EN 13241-1:2003+A1:2011 “Industriālo, tirdzniecības iestāžu un garāžu durvis un vārti” publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2006/42/EK
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1), un jo īpaši tās 10. pantu,
   ņemot vērā ar Eiropas Parlamenta un Padomes 2012. gada 25. oktobra Regulas (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (2), 22. pantu izveidotās komitejas atzinumu,
   tā kā:
   
               (1)
            
            
               Ja valsts standarts, transponējot harmonizētu standartu, uz kuru Eiropas Savienības Oficiālajā Vēstnesī ir publicēta atsauce, attiecas uz vienu vai vairākām būtiskajām veselības aizsardzības un drošības prasībām, kas izklāstītas Direktīvas 2006/42/EK I pielikumā, uzskata, ka saskaņā ar šo standartu ražotā mašīna atbilst attiecīgajām būtiskajām veselības aizsardzības un drošības prasībām.
            
         
               (2)
            
            
               Apvienotā Karaliste 2012. gada novembrī atjaunināja savu iepriekšējo 2010. gada decembrī pausto oficiālo iebildumu pret standartu EN 12635:2002+A1:2008 “Industriālo, tirdzniecības iestāžu un garāžu durvis un vārti – uzstādīšana un izmantošana”, pievienojot standartu EN 13241-1:2003+A1:2011 “Industriālo, tirdzniecības iestāžu un garāžu durvis un vārti – produkta standarts – 1. daļa: produkti bez ugunsizturības un dūmu kontroles raksturlielumiem”, kuru Eiropas Standartizācijas komiteja (CEN) ierosināja saskaņot ar Direktīvu 2006/42/EK un kurš pirmo reizi tika publicēts Eiropas Savienības Oficiālajā Vēstnesī2011. gada 18. novembrī (3).
            
         
               (3)
            
            
               Šā oficiālā iebilduma pamatā ir standarta EN 12453:2000 “Industriālo, tirdzniecības iestāžu un garāžu durvis un vārti – mehānisko durvju lietošanas drošība – prasības”, kas minēts 4.2.2. punktā “Manuālai darbināšanai vajadzīgais spēks”, 4.2.6. punktā “Aizsardzība no sagriešanās”, 4.3.2. punktā “Aizsardzība no saspiešanas, sagriešanas un bīdes”, 4.3.3. punktā “Darbības spēki”, 4.3.4. punktā “Elektrodrošums” un 4.3.6. punktā “Alternatīvās prasības”, un standarta EN 12445:2000 “Industriālo, tirdzniecības iestāžu un garāžu durvis un vārti – mehānisko durvju lietošanas drošība – testēšanas metodes”, kas minēts 4.3.3. punktā “Darbības spēki”, neatbilstība būtiskajām veselības aizsardzības un drošības prasībām, kuras noteiktas Direktīvas 2006/42/EK I pielikumā.
            
         
               (4)
            
            
               Izvērtējusi standartu EN 13241-1:2003+A1:2011 kopā ar pārstāvjiem komitejā, kas izveidota ar Direktīvas 2006/42/EK 22. pantu, Komisija secināja, ka šis standarts neatbilst būtiskajām veselības aizsardzības un drošības prasībām, kuras paredzētas Direktīvas 2006/42/EK I pielikuma 1.3.7. punktā “Kustīgās daļas” un 1.4.3. punktā “Aizsargierīces” un kuras minētas standartā EN 12453:2000 un EN 12445:2000.
            
         
               (5)
            
            
               Ņemot vērā nepieciešamību uzlabot standartā EN 13241-1:2003+A1:2011 noteiktos drošības aspektus, līdz attiecīgai minētā standarta pārskatīšanai Eiropas Savienības Oficiālajā Vēstnesī publicētajai atsaucei uz standartu EN 13241-1:2003+A1:2011 būtu jāpievieno atbilstošs brīdinājums,
            
         IR PIEŅĒMUSI ŠO LĒMUMU.
   1. pants
   Atsauci uz standartu EN 13241-1:2003+A1:2011 “Industriālo, tirdzniecības iestāžu un garāžu durvis un vārti – produkta standarts – 1. daļa: produkti bez ugunsizturības un dūmu kontroles raksturlielumiem” publicē Eiropas Savienības Oficiālajā Vēstnesī ar ierobežojumu, kas izklāstīts pielikumā.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2015. gada 20. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 157, 9.6.2006., 24. lpp.
   
   
      (2)  OV L 316, 14.11.2012., 12. lpp.
   
   
      (3)  OV C 338, 18.11.2011., 1. lpp.
   
   
      PIELIKUMS
      
         Harmonizēto standartu nosaukumu un numuru publicēšana saskaņā ar Savienības saskaņošanas tiesību aktiem
      
      
                  ESO (1)
                  
               
               
                  Harmonizētā standarta numurs un nosaukums
                  (un atsauces dokuments)
               
               
                  Pirmo reizi publicēts OV
               
               
                  Aizstātā standarta numurs
               
               
                  Aizstātā standarta atbilstības prezumpcijas beigu datums
                  1. piezīme
               
            
                  
                     CEN
                  
               
               
                  EN 13241-1:2003+A1:2011
                  Industriālo, tirdzniecības iestāžu un garāžu durvis un vārti – Produkta standarts – 1. daļa: produkti bez ugunsizturības un dūmu kontroles raksturlielumiem
               
               
                  18.11.2011.
               
               
                  —
               
               
                  —
               
            
                  
                     Brīdinājums. Attiecībā uz 4.2.2., 4.2.6., 4.3.2., 4.3.3., 4.3.4. un 4.3.6. punktu šī publikācija neattiecas uz standarta EN 12453:2000 atsauci, jo tā piemērošana nesniedz atbilstības prezumpciju būtiskajām veselības aizsardzības un drošības prasībām, kas noteiktas Direktīvas 2006/42/EK I pielikuma 1.3.7. un 1.4.3. punktā.
               
            
            
         (1)  ESO: Eiropas standartizācijas organizācija:
      
                  —
               
               
                  
                     CEN: Avenue Marnix 17, 1000, Brussels, Belgium, tālr. +32 25500811; fakss + 32 25500819 (http://www.cen.eu).
               
            1. piezīme. Parasti atbilstības prezumpcijas beigu datums ir atsaukšanas datums, ko noteikusi kāda Eiropas standartizācijas iestāde, bet standartu lietotājiem jāievēro, ka dažos izņēmuma gadījumos var būt citādi.
      2. piezīme. Jaunajam (vai grozītajam) standartam ir tāda pati darbības joma kā aizstātajam standartam. Norādītajā datumā aizstātais standarts zaudē atbilstības prezumpciju attiecībā uz attiecīgo Savienības tiesību aktu pamatprasībām vai citām prasībām.